
## Тест

Тошко, Гошко и Унуфри правили тест по алгоритми. Да, колкото и да ви е странно, в някои образователни институции все още се изпитват с лист и химикалка по компютърна грамотност. Докато разисквали задачките след теста, професора казал на висок глас „Унуфри, ти си се издънил като кифладжия в чуждо село! Нямаш нито един верен отговор! За наказание ще сметнеш максималните точки, които Тошко и Гошко са могли да искарат на този тест!“.

По време на теста е имало **N** на брой задачки. Тримата ученика са отговаряли на едни и същи въпроси, в един и същ ред. За всеки въпрос, те са трябвали да отговорят с един единствен отговор между „**А**“ и „**Z**” (главните латински букви). За всеки въпрос, само една буква е вярна, а останалите 25 – грешни. Всеки въпрос дава точно 1 точка, така че крайния брой точки на всеки ученик е броя верни отговори, които той е дал на теста.

Вашата задачка да помогнете на Унуфри, тъй като, както разбрахте, той не е много на ти с програмите. Ще ви бъдат дадени три различни поредици от символи, които представляват съответно отговорите на Унуфри, Тошко и Гошко. Всяка поредица ще съдържа точно **N** на брой символа, като **i**-тия символ, ще показва отговора на **i**-тия въпрос за съответния ученик. Намерете максималния общ брой точки на Тошко и Гошко, който могат да получат, като имате в предвид, че Унуфри не е отговорил нито един въпрос правилно.

### Вход

Входът ще се чете от конзолата.

Входът се състои от три реда.

На първия ред от входа ще прочетете поредицата от символи, показваща отговорите на Унуфри.

На втория ред от входа ще прочетете поредицата от символи, показваща отговорите на Тошко.

На третия ред от входа ще прочетете поредицата от символи, показваща отговорите на Гошко.

### Изход

Изходът ще се извежда на конзолата.

Изходът се състои от един единствен ред – максималния общ брой точки на Тошко и Гошко.

### Ограничения

* **N** ще бъдe между **1** и **50** включително.
* Всяка една от поредиците ще съдържа само главни латински букви (**A**-**Z**).
* Трите поредици ще имат еднакъв брой символи.
* Позволено време за вашата програма: **0.1 секунда**.
* Позволена памет за вашата програма: **16 MB**.

### Примери

|  |  |  |
| --- | --- | --- |
| **Вход** | **Изход** | **Обяснения** |
| ABC  ABC  ABC | 0 | След като Унуфри има само грешни отговори, другите също са дали грешни отговори на всички въпроси. Общ брой точки на Тошко и Гошко – 0. |
| A  B  B | 2 | Коректния отговор на единствения въпрос е между B и Z, но не е A. Ако правилният отговор е B, то Тошко и Гошко получават по една точка – краен резултат 2. |
| ABC  PQR  XYZ | 3 | Тошко може да има три верни отговора, и Гошко може да има три верни отговора, но и в двата случая общия им брой верни отговори няма да надвиши 3. |